CELEX: 52009PC0686
Language: ro
Date: 2009-12-16
Title: Propunere de decizie a Consiliului privind poziţia pe care urmează să o adopte Uniunea în cadrul Comitetului de cooperare instituit prin Acordul de parteneriat şi cooperare între Comunităţile Europene şi statele membre ale acestora, pe de o parte, şi Republica Azerbaidjan, pe de altă parte, privind crearea de subcomitete noi

Anunţ juridic important

|

52009PC0686

	[pic] | COMISIA EUROPEANĂ |Bruxelles, 16.12.2009COM(2009)686 final2009/0183 (NLE).Propunere deDECIZIE A CONSILIULUIprivind poziția pe care urmează să o adopte Uniunea în cadrul Comitetului de cooperare instituit prin Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, privind crearea de subcomitete noi(prezentată de Comisie)EXPUNERE DE MOTIVE(1) Acordul de parteneriat și cooperare (APC) din 1999 încheiat între Comunitățile Europene și statele membre ale acestora, pe de o parte, și Republica Azerbaidjan, pe de altă parte, constituie temeiul juridic al relațiilor bilaterale dintre Uniunea Europeană și Azerbaidjan.(2) Consiliul de cooperare UE-Azerbaidjan, reunit la 14 noiembrie 2006, a adoptat o recomandare referitoare la punerea în aplicare a Planului de acțiune în cadrul politicii europene de vecinătate (PEV). După cum se indică în respectiva recomandare, planul de acțiune prezintă etape concrete pentru continuarea îndeplinirii obligațiilor părților prevăzute de APC și oferă un cadru mai larg pentru consolidarea în continuare a relațiilor dintre UE și Azerbaidjan, pentru a atinge un grad înalt de integrare economică și o aprofundare a cooperării politice, în conformitate cu obiectivele generale ale APC.(3) Consiliul European din martie 2009 a salutat instituirea unui Parteneriat estic ambițios care va implica un angajament sporit cu partenerii estici, atât la nivel bilateral, cât și multilateral, în vederea creării condițiilor necesare pentru accelerarea asocierii politice și consolidarea integrării economice prin sprijinirea reformelor politice și socio-economice ale țărilor partenere, facilitând apropierea acestora de Uniunea Europeană. Declarația comună a reuniunii la nivel înalt de la Praga privind Parteneriatul estic de la 7 mai 2009 a confirmat dorința statelor membre ale UE și a partenerilor est-europeni de a marca o nouă etapă a relațiilor acestora prin urmărirea obiectivelor menționate mai sus.(4) Planul de acțiune PEV UE-Azerbaidjan prevede la capitolul 5 (Monitorizarea) că organismele comune instituite în temeiul APC promovează și monitorizează punerea în aplicare a planului de acțiune și că structurile create prin acordurile relevante ar trebui să fie revizuite, dacă este cazul, pentru a se asigura că toate prioritățile prevăzute în cadrul PEV sunt reflectate în mod corespunzător.(5) O structură instituțională incluzând o serie de subcomitete sectoriale stă la baza punerii în aplicare a altor acorduri și planuri de acțiune similare cu țări partenere în cadrul PEV cum ar fi, Iordania (11 subcomitete până în prezent), Maroc (10), Ucraina (7) și Republica Moldova (4). Prezenta propunere adoptă o abordare similară și are ca scop asigurarea unei structuri instituționale care să permită UE și Azerbaidjan să își lărgească sfera domeniilor de discuție în cadrul relațiilor bilaterale. Până în prezent, au fost create două subcomitete care să asiste Comitetul de cooperare UE-Azerbaidjan în îndeplinirea atribuțiilor sale: (1) Subcomitetul pentru comerț, chestiuni economice și chestiuni juridice aferente și (2) Subcomitetul pentru transport, energie și mediu.(6) Azerbaidjan este dispusă să își intensifice cooperarea în celelalte domenii care fac obiectul APC, exprimându-și angajamentul pentru o relație mai ambițioasă în conformitate cu principiile Parteneriatului estic.(7) În vederea extinderii cadrului instituțional pentru dialog și a monitorizării punerii în aplicare a planului de acțiune PEV, precum și în vederea consolidării relațiilor dintre UE și Azerbaidjan, Comisia Europeană propune Consiliului crearea a două subcomitete suplimentare, denumite după cum urmează: (1) Subcomitetul pentru justiție, libertate și securitate, drepturile omului și democrație; (2) Subcomitetul pentru ocuparea forței de muncă și afaceri sociale, sănătate publică, formare, educație și tineret, cultură, societatea informațională și politică audiovizuală și știință și tehnologie. Aceste subcomitete vor fi create în cadrul APC.(8) Structura prezentată mai sus va contribui la promovarea și monitorizarea punerii în aplicare a planului de acțiune PEV. Dialogul care va avea loc în cadrul acestor subcomitete va permite schimbul de informații și bune practici la nivel de experți și va contribui la consolidarea încrederii și dezvoltarea unor legături mai strânse între Comisia Europeană și experții din țările partenere.(9) Dialogul în cadrul subcomitetelor va consolida relațiile cu Azerbaidjan și va furniza informații cuprinzătoare privind progresul și aspirațiile țării. De asemenea, va permite identificarea domeniilor în care Azerbaidjan ar putea avea nevoie de asistență (de exemplu, îmbunătățirea capacității administrative prin intermediul programelor cuprinzătoare de dezvoltare instituțională din cadrul Parteneriatului estic).(10) În conformitate cu articolul 2 alineatul (1) din Decizia Consiliului și a Comisiei din 31 mai 1999 privind încheierea Acordului de parteneriat și cooperare menționat anterior, se anexează textul propunerii de decizie a Consiliului privind poziția pe care urmează să o adopte Uniunea în cadrul Comitetului de cooperare UE-Azerbaidjan privind crearea de subcomitete noi. Obiectivele, chestiunile tratate de către fiecare subcomitet și procedurile de punere în aplicare sunt prezentate în regulamentele de procedură anexate.2009/0183 (NLE)Propunere deDECIZIE A CONSILIULUIprivind poziția pe care urmează să o adopte Uniunea în cadrul Comitetului de cooperare instituit prin Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, privind crearea de subcomitete noiCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere articolul 2 alineatul (1) din Decizia Consiliului și a Comisiei din 31 mai 1999[1] privind încheierea Acordului de parteneriat și cooperare (APC) între Comunitățile Europene și statele membre ale acestora, pe de o parte, și Republica Azerbaidjan, pe de altă parte,având în vedere propunerea Comisiei,întrucât:(1) La 14 noiembrie 2006, Consiliul de cooperare UE-Azerbaidjan a adoptat o recomandare privind punerea în aplicare a planului de acțiune UE-Azerbaidjan.(2) Articolul 83 din APC menționat prevede că, în exercitarea atribuțiilor sale, Consiliul de cooperare este asistat de un comitet de cooperare.(3) Consiliul de cooperare UE-Azerbaidjan a adoptat regulamentul de procedură al Comitetului de cooperare la 12 octombrie 1999[2] prin care deleagă Comitetului de cooperare UE-Azerbaidjan competențe în vederea creării și stabilirii ulterioare de subcomitete,ADOPTĂ PREZENTA DECIZIE:Articol unicPoziția care urmează să fie adoptată de Uniune în cadrul Comitetului de cooperare instituit prin articolul 83 din Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, privind crearea de subcomitete noi este conformă cu anexa la prezenta decizie.Adoptată la Bruxelles,Pentru ConsiliuPreședinteleANEXĂCOMITETUL DE COOPERARE UE-AZERBAIDJAN,având în vedere Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte („acordul”), în special articolul 83,întrucât:(1) În conformitate cu articolul 10 din regulamentul său de procedură[3], Comitetul de cooperare poate crea subcomitete și poate defini mandatul acestora.(2) Planul de acțiune UE-Azerbaidjan în cadrul politicii europene de vecinătate (PEV) (capitolul 5) prevede că organismele comune instituite în temeiul acordului promovează și monitorizează punerea în aplicare a planului de acțiune și că structurile stabilite prin acordurile relevante ar trebui să fie revizuite, dacă este cazul, pentru a se asigura că toate prioritățile prevăzute în cadrul PEV sunt reflectate în mod corespunzător.(3) Declarația comună a reuniunii la nivel înalt de la Praga privind Parteneriatul estic de la 7 mai 2009 subliniază dorința comună de aprofundare și intensificare a relațiilor bilaterale dintre UE și partenerii est-europeni ai acesteia,ADOPTĂ PREZENTA DECIZIE:Articol unicSunt create, prin prezenta, subcomitetele enumerate în anexa A. Sunt adoptate, prin prezenta, mandatele subcomitetelor menționate în anexa B.Adoptată la,Pentru Comitetul de cooperare UE-AzerbaidjanPentru AzerbaidjanPentru Uniunea EuropeanăAnexa AComitetul de cooperare UE-AzerbaidjanNoile subcomitete create(1) Subcomitetul pentru justiție, libertate și securitate, drepturile omului și democrație;(2) Subcomitetul pentru ocuparea forței de muncă și afaceri sociale, sănătate publică, formare, educație și tineret, cultură, societatea informațională și politică audiovizuală, știință și tehnologie.  Anexa BMandatul Subcomitetului pentru justiție, libertate și securitate, drepturile omului și democrație creat în temeiul Acordului de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parteCOMITETUL DE COOPERARE,având în vedere Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte,având în vedere regulamentul de procedură al Comitetului de cooperare, stabilit în cadrul Consiliului de cooperare la 12 octombrie 1999, ca anexă la propriul regulament de procedură, în special articolul 10,a creat un subcomitet pentru justiție, libertate și securitate, drepturile omului și democrație cu următorul mandat:Articolul 1Subcomitetul dezbate punerea în aplicare a Acordului de parteneriat și cooperare, precum și a Planului de acțiune UE-Azerbaidjan în cadrul politicii europene de vecinătate în următoarele domenii:-  gestionarea frontierelor;-  gestionarea migrației legale și ilegale (inclusiv aspecte legate de readmisie, vize, securitatea documentelor de călătorie, azil);-  persoane strămutate în interiorul țării;-  lupta împotriva criminalității organizate (inclusiv, dar fără a se limita la traficul de persoane, criminalitatea informatică, abuzurile împotriva copiilor, criminalitatea financiară și economică, inclusiv spălarea banilor, frauda fiscală și falsificarea, corupția în sectoarele public și privat, drogurile ilicite, traficul de arme și alte tipuri de activități ilegale);-  lupta împotriva terorismului (inclusiv finanțarea terorismului);-  aplicarea legii și cooperarea judiciară;-  protecția datelor cu caracter personal;-  dezvoltarea cooperării transfrontaliere și regionale în materie de justiție, libertate și securitate;-  democrație și drepturile omului – inclusiv ratificarea și punerea în aplicare a convențiilor internaționale privind drepturile omului;-  statul de drept, inclusiv reforma sistemului judiciar și accesul la justiție.De asemenea, subcomitetul poate dezbate subiecte sau proiecte specifice privind punerea în aplicare a Parteneriatului estic, Sinergia Mării Negre sau alte inițiative legate de cooperarea bilaterală relevantă.Lista de mai sus nu este exhaustivă, Comitetul de cooperare având posibilitatea de a mai adăuga alte subiecte. Cazuri individuale pot fi, de asemenea, aduse în discuție, la solicitarea oricăreia dintre părți.Articolul 2Subcomitetul își desfășoară activitatea sub autoritatea Comitetului de cooperare. După fiecare reuniune, subcomitetul raportează și transmite concluziile sale Comitetului de cooperare.Articolul 3Subcomitetul este compus din reprezentanți ai părților.Cu acordul ambelor părți, pot fi consultați experți în ceea ce privește anumite puncte specifice de pe ordinea de zi a reuniunilor subcomitetului, după caz.Articolul 4Subcomitetul este prezidat prin rotație de părți, în conformitate cu regulile privind președinția alternativă a Comitetului de cooperare[4].Articolul 5Un funcționar al Comisiei Europene și un funcționar al Guvernului Republicii Azerbaidjan exercită în comun funcțiile de secretari permanenți ai subcomitetului. Toate comunicările privind subcomitetul sunt înaintate secretarului permanent.Articolul 6Subcomitetul se reunește atunci când circumstanțele impun acest lucru, cu acordul părților, pe baza unei cereri scrise a fiecărei părți, cel puțin o dată pe an. Fiecare reuniune se desfășoară la data și locul stabilite cu acordul ambelor părți. Fiecare sesiune a subcomitetului se desfășoară pe parcursul a două zile; o zi este dedicată aspectelor în materie de justiție, libertate și securitate și cealaltă zi aspectelor în materie de drepturile omului și democrație.Subcomitetul se reunește pentru prima dată doar după îndeplinirea cu succes a următoarelor etape:-  desfășurarea unei reuniuni tehnice informale la Bruxelles, în vederea schimbului de opinii cu privire la aspectele care trebuie abordate și la modalitățile practice de lucru privind continuarea cooperării în domeniul justiției, libertății și securității;-  o misiune a experților Comisiei Europene în Azerbaidjan în vederea purtării unor discuții tehnice preliminare, a unor schimburi privind domeniul de competență și modul de organizare al viitorului subcomitet pentru justiție, libertate și securitate, drepturile omului și democrație și a identificării partenerilor;-  pe lângă discuțiile de ordin tehnic, răspunsul de către Azerbaidjan la un chestionar privind evoluția situației în domeniul justiție, libertate și securitate;-  organizarea unui seminar privind aspectele legate de mobilitate, inclusiv prevenirea migrației ilegale, gestionarea migrației legale, readmisia și schimbul de informații privind aspectele legate de vize;-  prezentarea unui raport către statele membre.După primirea unei cereri privind convocarea unei ședințe a subcomitetului, secretarul celeilalte părți are la dispoziție 15 zile lucrătoare pentru a da un răspuns.În cazuri deosebit de urgente, reuniunile subcomitetelor pot fi convocate într-un termen mai scurt, sub rezerva acordului ambelor părți.Înaintea fiecărei reuniuni, președintele este informat în legătură cu componența prevăzută a delegațiilor ambelor părți.Reuniunile subcomitetului sunt convocate, în comun, de către cei doi secretari permanenți, în acord cu secretarii Comitetului de cooperare.Articolul 7Punctele care urmează să fie incluse pe ordinea de zi sunt prezentate secretarilor permanenți cu cel puțin 15 zile lucrătoare înainte de reuniunea respectivă a subcomitetului. Orice documentație justificativă este pusă la dispoziția secretarilor permanenți cu cel puțin 10 zile lucrătoare înainte.Pe baza acestor puncte, este întocmită o ordine de zi provizorie care este înaintată, împreună cu documentația justificativă disponibilă, secretarilor Comitetului de cooperare și reprezentanțelor permanente ale statelor membre, cu cel mult 5 zile lucrătoare înainte de reuniunea subcomitetului. În cazuri excepționale, pot fi înscrise puncte pe ordinea de zi într-un termen mai scurt, cu acordul scris al ambilor secretari permanenți.Articolul 8În cadrul reuniunilor, subcomitetul poate aborda toate domeniile menționate la articolul 1 sau pe oricare dintre acestea.Articolul 9Cu excepția unei decizii contrare în acest sens, reuniunile subcomitetului nu sunt publice.Articolul 10Pentru fiecare reuniune se întocmește un proces-verbal. O copie a procesului-verbal și a concluziilor fiecărei reuniuni a subcomitetului este transmisă secretarilor Comitetului de cooperare. Copii ale acestor documente sunt transmite și reprezentanțelor permanente ale statelor membre.Articolul 11În urma reuniunii subcomitetului, este organizat un seminar privind drepturile omului la care participă reprezentanți ai societății civile din statele membre ale Uniunii Europene și din Azerbaidjan, care transmit recomandări subcomitetului.Mandatul Subcomitetului pentru ocuparea forței de muncă și afaceri sociale, sănătate publică, formare, educație și tineret, cultură, societatea informațională și politică audiovizuală, știință și tehnologie creat în temeiul Acordului de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parteCOMITETUL DE COOPERARE,având în vedere Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte,având în vedere regulamentul de procedură al Comitetului de cooperare, stabilit în cadrul Consiliului de cooperare la 12 octombrie 1999, ca anexă la propriul regulament de procedură, în special articolul 10,a creat un subcomitet pentru ocuparea forței de muncă și afaceri sociale, sănătate publică, formare, educație și tineret, cultură, societatea informațională și politică audiovizuală, știință și tehnologie cu următorul mandat:Articolul 1Subcomitetul dezbate punerea în aplicare a Acordului de parteneriat și cooperare, precum și a Planului de acțiune UE-Azerbaidjan în cadrul politicii europene de vecinătate în următoarele domenii:-  politica socială și de ocupare a forței de muncă, inclusiv reforme sociale, protecția socială și incluziunea socială, promovarea femeilor în viața socială, economică și politică;-  sănătate publică;-  educație, formare și tineret (în special: reforma și modernizarea sistemelor educaționale și de formare, programele de formare profesională, dezvoltarea competențelor și mobilitatea);-  cultură;-  societate informațională;-  politică audiovizuală;-  știință și tehnologie, cercetare și dezvoltare;-  cooperare regională în domeniile menționate mai sus;-  cadrul de reglementare relevant și asistența UE în domeniile menționate mai sus.De asemenea, subcomitetul poate dezbate subiecte sau proiecte specifice privind punerea în aplicare a Parteneriatului estic, Sinergia Mării Negre sau alte inițiative legate de cooperarea bilaterală relevantă.Lista de mai sus nu este exhaustivă, Comitetul de cooperare având posibilitatea de a mai adăuga alte subiecte.Articolul 2Subcomitetul își desfășoară activitatea sub autoritatea Comitetului de cooperare. După fiecare reuniune, subcomitetul raportează și transmite concluziile sale Comitetului de cooperare.Articolul 3Subcomitetul este compus din reprezentanți ai părților.Cu acordul ambelor părți, pot fi consultați experți în ceea ce privește anumite puncte specifice de pe ordinea de zi a reuniunilor subcomitetului, după caz.Articolul 4Subcomitetul este prezidat prin rotație de părți, în conformitate cu regulile privind președinția alternativă a Comitetului de cooperare[5].Articolul 5Un funcționar al Comisiei Europene și un funcționar al Guvernului Republicii Azerbaidjan exercită în comun funcțiile de secretari permanenți ai subcomitetului. Toate comunicările privind subcomitetul sunt înaintate secretarului permanent.Articolul 6Subcomitetul se reunește atunci când circumstanțele impun acest lucru, cu acordul părților, pe baza unei cereri scrise a fiecărei părți, cel puțin o dată pe an. Fiecare reuniune se desfășoară la data și locul stabilite cu acordul ambelor părți.După primirea cererii privind convocarea unei ședințe a subcomitetului, secretarul celeilalte părți are la dispoziție 15 zile lucrătoare pentru a da un răspuns.În cazuri deosebit de urgente, reuniunile subcomitetelor pot fi convocate într-un termen mai scurt, sub rezerva acordului ambelor părți.Înaintea fiecărei reuniuni, președintele este informat în legătură cu componența prevăzută a delegațiilor ambelor părți.Reuniunile subcomitetului sunt convocate, în comun, de către cei doi secretari permanenți, în acord cu secretarii Comitetului de cooperare.Articolul 7Punctele care urmează să fie incluse pe ordinea de zi sunt prezentate secretarilor permanenți cu cel puțin 15 zile lucrătoare înainte de reuniunea respectivă a subcomitetului. Orice documentație justificativă este pusă la dispoziția secretarilor permanenți cu cel puțin 10 zile lucrătoare înainte.Pe baza acestor puncte, este întocmită o ordine de zi provizorie care este înaintată, împreună cu documentația justificativă disponibilă, secretarilor Comitetului de cooperare și reprezentanțelor permanente ale statelor membre, cu cel mult 5 zile lucrătoare înainte de reuniunea subcomitetului. În cazuri excepționale, pot fi înscrise puncte pe ordinea de zi într-un termen mai scurt, cu acordul scris al ambilor secretari permanenți.Articolul 8În cadrul reuniunilor, subcomitetul poate aborda toate domeniile menționate la articolul 1 sau pe oricare dintre acestea.Articolul 9Cu excepția unei decizii contrare în acest sens, reuniunile subcomitetului nu sunt publice.Articolul 10Pentru fiecare reuniune se întocmește un proces-verbal. O copie a procesului-verbal și a concluziilor fiecărei reuniuni ale subcomitetului este transmisă secretarilor Comitetului de cooperare. Copii ale acestor documente sunt transmite și reprezentanțelor permanente ale statelor membre.[1] JO L 246, 17.9.1999, p. 1-2.[2] JO L 297, 18.11.1999, p. 32.[3] JO L 297, 18.11.1999, p. 33.[4] JO L 297, 18.11.1999, p. 33.[5] JO L 297, 18.11.1999, p. 33.